युझवेंद्र चहाल
युझवेंद्र चहल (जन्म २३ जुलै १९९०) हा भारतातील हरयाणाकडून खेळणारा क्रिकेटर आहे.  तो लेग ब्रेक गोलंदाजी करणारा फिरकी गोलंदाज आहे. बुद्धिबळ आणि क्रिकेट ह्या दोन्ही खेळात भारताचे प्रतिनिधित्व करणारा युझवेंद्र चहल हा एकमेव खेळाडू आहे.
 
त्याशिवाय तो इंडियन प्रीमियर लीग मध्ये रॉयल चॅलेंजर्स बंगलोर संघामध्ये खेळतो. तो भारताच्या १६ वर्षांखालील बुद्धिबळ संघाचा खेळाडू होता.

स्थानिक कारकीर्द
चहलला सर्वात आधी २०११ मध्ये मुंबई इंडियन्सने करारबद्ध केले. आयपीएलच्या तीन मोसमात तो फक्त एका सामन्यात मैदानावर उतरला होता, परंतु २०११ चॅंपियन्स लीग ट्वेंटी२० मध्ये तो सर्व सामने खेळला. रॉयल चॅलेंजर्स बंगलोरविरुद्धच्या अंतिम सामन्यात त्याने ३ षटकांत ९ धावा देऊन २ गडी बाद केले, त्यामुळे मुंबई इंडियन्सने १३९ धावांचा बचाव करून विजेतेपद मिळवले. २०१४ आयपीएल लिलावात रॉयल चॅलेंजर्स बंगलोरने त्याला त्याची मुळ किंमत १० लाखात विकत घेतले. २०१४ च्या मोसमात त्याला दिल्ली डेरडेव्हिल्स विरुद्धच्या सामन्यात त्याला सामनावीराचा पुरस्कार मिळाला.

आंतरराष्ट्रीय कारकीर्द
झिम्बाब्वेच्या २०१६ च्या दौऱ्यावर १५ जणांच्या संघात त्याला निवडले गेले. ११ जून २०१६ रोजी झिम्बाब्वे विरुद्ध हरारे स्पोर्टस् क्लब मैदानावर त्याने एकदिवसीय पदार्पण केले. 

दुसऱ्या सामन्यात, चहलने अवघ्या २५ धावांत ३ गडी बाद करून संघाच्या विजयात हातभार लावला. दुसऱ्या षटकात त्याने १०९ कि.मी. प्रति तासच्या वेगाने चेंडू टाकला होता. त्याच्या गोलंदाजीतील कामगिरीमुळे त्याला पहिला आंतरराष्ट्रीय सामनावीराचा पुरस्कार मिळला.

१८ जून २०१६ रोजी त्याने हरारे स्पोर्ट्स क्लबवर झिम्बाब्वे विरुद्ध आंतरराष्ट्रीय टी२० पदार्पण केले.

आंतरराष्ट्रीय पुरस्कार

एकदिवसीय क्रिकेट

सामनावीर पुरस्कार

संदर्भ आणि नोंदी

बाह्यदुवे
युझवेंद्र चहल – क्रिकइन्फोवरील माहिती
युझवेंद्र चहल – क्रिकेट आर्काइव्हवरील माहिती
युझवेंद्र चहल – फिडेवरील माहिती
 

इ.स. १९९० मधील जन्म
इ.स. १९९० मध्ये जन्मलेले क्रिकेट खेळाडू
२३ जुलै रोजी जन्मलेले क्रिकेट खेळाडू
भारतातील पुरूष क्रिकेट खेळाडू
भारताचे एकदिवसीय क्रिकेट खेळाडू